Diari Oficial de la Generalitat Valenciana


Sumari del DOGV 5232, del 03-04-2006 (2006/3214)

ACORD de 2 de febrer de 2006, de la Comissió Territorial d'Urbanisme de València, relatiu a la modificació núm. 11 de les normes subsidiàries de Tuéjar.
--------------------------------------------------------------------------------------------------------------------------------------------------------

### Dades del document

Número de DOGV
:   5232

Data del DOGV
:   03-04-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/3214


Data del document
:   02-02-2006

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Tuéjar
    * pla d'urbanisme

ACORD de 2 de febrer de 2006, de la Comissió Territorial d'Urbanisme de València, relatiu a la modificació núm. 11 de les normes subsidiàries de Tuéjar. [2006/X3214]  
En relació amb l'expedient remés per l'Ajuntament de Tuéjar referit a la modificació núm. 11 de les normes subsidiàries del municipi, es ressalten els següents antecedents i fonaments jurídics:  
Antecedents  
U. El projecte es va sotmetre a informació pública mitjançant un acord del Ple de l'Ajuntament en la sessió del dia 19 de maig del 2004. Una vegada transcorregut el corresponent període d'exposició pública (DOGV núm. 4777 i anunci en el diari Levante.El Mercantil Valenciano ambdós de data 17 de juny del 2004), sobre la modificació va recaure acord plenari d'aprovació provisional en data 5 d'agost del 2004.  
Dos. El projecte consta de documentació escrita comprensiva de l'objecte, abast i descripció de la modificació puntual, justificació de la seua conveniència i oportunitat, com també plànols d'alineacions, rasants, proteccions i estructura urbana tant en l'estat actual com en la modificació pretesa.  
Tres. L'objecte de la modificació és resoldre el desajustament en l'alineació d'una zona del nucli urbà que ja s'haja conformat com a conseqüència de la urbanització dels vials, com també corregir l'error d'alineació advertit en una zona amb edificacions i urbanització consolidades, donada la inconveniència i innecessarietat de la creació de retir a causa de la topografia de la zona.   
La proposta comprén les actuacions següents:  
1. Modificació parcial de traçat d'alineació de l'illa que dóna a la cantonada formada pel carrer Calvari i el carrer en projecte C, com a conseqüència de l'error advertit en aquestes alineacions, on es preveu un retir sobre una zona consolidada i atés que aquest retir és innecessari per tractar-se del nucli antic de la població, on la circulació i maniobrabilitat dels vehicles està garantida. A més es planteja la inconveniència de practicar aquest retir a causa de la mateixa disposició de la urbanització existent i a la configuració de les xarxes de servei, ja que entre els dos carrers a què recau la zona hi ha un desnivell de 5 metres. Per tant, es corregeix l'alineació de l'illa en el seu extrem sud, adaptant-la a la urbanització existent.  
2. Modificació parcial de traçat d'alineació de l'illa que dóna al carrer en projecte C, com a conseqüència de distints ajustaments que cal realitzar per motius de topografia i connexió de xarxes de servei, de manera que l'alineació s'adapte a la urbanització existent, ja que en compte de construir l'escala prevista per a accedir a l'esmentat carrer, s'ha canviat la rasant del carrer de manera que siga possible l'accés per als vehicles, ja que amb les alineacions actuals es produeix un estretiment que ho impedeix.   
La proposta afecta el pla núm. 7 de les normes subsidiàries de les normes urbanístiques. No es produeix canvi de zonificació o ús urbanístic de les zones verdes o espais lliures.  
Com a conseqüència d'aquestes modificacions, es produeix un augment de 67 m² de superfície edificable en la zona afectada per la primera modificació i un augment de 20 m² de superfície de vial en la zona afectada per la segona modificació, la qual cosa comporta en total un augment de superfície edificable de 47m², encara que aquest augment de superfície edificable es compensa amb l'excés de 453,75 m² de superfície de vials que es van crear en la modificació núm. 10 de les normes subsidiàries.   
Quatre. Durant la tramitació de l'expedient no s'han demanat informes.  
Cinc. Tuéjar disposa de normes subsidiàries aprovades definitivament per la CTU Amb data 25 d'abril de 1989. Les modificacions puntuals núm. 1 a 9 d'aquestes normes, van ser aprovades definitivament per la CTU. Amb data 31 de gener de 1996, i la modificació puntual núm. 10 va ser aprovada definitivament per la CTU De data 31 de desembre del 2001.  
Sis. La Comissió Informativa de la Comissió Territorial d'Urbanisme de València, en sessió celebrada el 26 de gener del 2006, va emetre un informe relatiu al projecte que ens ocupa, complint així allò que s'ha preceptuat en l'art. 23 del Decret 201/2003, de 3 d'octubre, del Govern Valencià, pel que s'aprova el Reglament dels òrgans urbanístics de la Generalitat Valenciana.  
Fonaments jurídics  
Primer. La tramitació ha sigut correcta, conforme al que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, reguladora de l'activitat urbanística (d'ara en endavant, LRAU).  
Segon. La documentació està completa, a l'efecte del compliment d'allò que preceptua l'article 27 de la LRAU.  
Tercer. No s'observa cap obstacle legal que impedisca l'aprovació autonòmica, conforme a l'article 40 de la LRAU, en tant que les dues correccions proposades responen a l'interés públic local degudament justificat per la corporació.  
Durant la sessió de les Comissió Informativa d'Urbanisme, el representant de la Unitat de Patrimoni de la Conselleria de Cultura sol·licita que es faça constar la recomanació de no canviar les alineacions del nucli històric.  
Quart. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a emetre dictamen resolutori sobre l'aprovació definitiva de les modificacions de normes subsidiàries de municipis de menys de 50.000 habitants, de conformitat amb el que disposen els articles 55.1 i 39, per remissió de la disposició transitòria setena, de la Llei reguladora de l'activitat urbanística, en relació amb l'article 10.a), per remissió del Decret 201/2003, de 3 d'octubre, del Govern Valencià, pel que s'aprova el Reglament dels òrgans urbanístics de la Generalitat Valenciana.   
A la vista d'allò adés esmentat, la Comissió Territorial d'Urbanisme, en sessió realitzada el 2 de febrer del 2006 acorda:  
Aprovar definitivament la modificació núm. 11 de les normes subsidiàries de Tuéjar, amb la recomanació de la Unitat de Patrimoni ressenyada en el fonament jurídic tercer.  
Contra aquest acord, que no posa fi a la via administrativa, es pot interposar recurs d'alçada davant la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció d'aquesta notificació.  
Si és el cas, les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant la secretària autonòmica de territori i medi ambient, per analogia amb l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini de dos mesos comptadors a partir del dia següent a la data de recepció d'aquesta notificació. L'esmentat article 44 de la Llei 29/1998 estableix literalment;  
Art. 44.1. En els litigis entre administracions públiques no cabrà interposar recurs en via administrativa. Això no obstant, quan una administració interpose recurs contenciós administratiu contra una altra, podrà requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit que no es formule el requeriment indicat, les administracions públiques podran interposar, en el termini de dos mesos comptador des de la notificació, recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, d'acord amb el que preveu l'article 46.1 de l'esmentada Llei 29/98.  
Tot això sense perjudici que es puga exercir qualsevol altre recurs o acció que es crega oportú.  
La qual cosa es certifica amb anterioritat a l'aprovació de l'acta corresponent i a reserva dels termes necessaris que deriven d'aquesta, segons ho autoritza l'article 27-5 de la Llei 30/92, de 26 de novembre, de règim jurídic de les administracions públiques i del procediment administratiu comú (LRJAP-PAC).  
València, 2 de febrer del 2006.. El secretari de la Comissió Territorial d'Urbanisme: Alvaro Aleixandre Ortí.